वकील ने केस दूसरी बेंच को सौंपने की मांग की थी
Supreme Court CJI DY Chandrachud On his rights and Listed Case भारत के चीफ जस्टिस डी वाई चंद्रचूड़ ने मंगलवार को एक वकील से कहा कि मेरे अधिकार के साथ खिलवाड़ न करें। इसे लकेर उन्होंने वकील को फटकार लगाई।
भारत के चीफ जस्टिस डी वाई चंद्रचूड़ ने मंगलवार को एक वकील से कहा कि मेरे अधिकार के साथ खिलवाड़ न करें। इसे लेकर उन्होंने वकील को फटकार भी लगाई। दरअसल, वकील कोर्ट में एक केस की सुनवाई की तारीख जल्दी पाने की कोशिश कर रहा था। लेकिन चीफ जस्टिस ने कहा कि मामला पहले से ही 17 अप्रैल को सुनवाई के लिए लिस्टेड है। इस पर वकील ने चीफ जस्टिस से मामले को दूसरी बेंच के सामने रखने की मांग की।
चीफ जस्टिस बोले- मेरे साथ ये चाल मत खेलो 
चीफ जस्टिस ने वकील से पूछा कि मामले की सुनवाई के लिए आपको 17 तारीख दी गई है। लेकिन आप 14 तारीख पाने के लिए दूसरी बेंच के समक्ष इस मामले को ले जाना चाहते हैं। अगर मामला 17 तारीख के लिए लिस्टेड है तो 17 तारीख को ही सुनवाई होगी। मेरे साथ ये चाल मत खेलो। आप पहले तारीख के लिए यहां आए और अब मामले को कहीं और नहीं ले जा सकते।
वहीं रिपोर्ट्स के मुताबिक चीफ जस्टिस की फटकार के बाद वकील ने CJI से कहा कि मिलॉर्ड मुझे माफ कर दीजिए।
वरिष्ठ वकील विकास सिंह को भी लगाई थी फटकार 
इसके एक महीने पहले ही चीफ जस्टिस एक अर्जी की लिस्टिंग पर गुस्सा हो गए थे। उन्होंने तेज आवाज में वरिष्ठ वकील विकास सिंह से कहा था ‘चुप रहो। इसी वक्त कोर्ट से चले जाओ। आप हमें डरा नहीं सकते!’
विकास सिंह सुप्रीम कोर्ट बार एसोसिएशन (SCBA) के अध्यक्ष हैं। वे चीफ जस्टिस, जस्टिस पीएस नरसिम्हा और जस्टिस जेबी पारदीवाला की बेंच से वकीलों को जमीन देने की मांग वाली एक अर्जी पर सुनवाई की अपील कर रहे थे। उनका कहना था कि वे इस केस को सुनवाई के लिए लिस्ट कराने की छह महीने से कोशिश कर रहे हैं, लेकिन कामयाब नहीं हो पा रहे। पूरी खबर यहां पढ़ें...
ये खबरें भी पढ़ सकते हैं...
CJI चंद्रचूड़ का अहम बयान कहा- गंभीर अपराधों में जमानत देने से हिचकते हैं डिस्ट्रिक्ट जज, इनको टारगेट किए जाने का डर
चीफ जस्टिस ऑफ इंडिया​​​ डीवाई चंद्रचूड़ ने कहा था कि डिस्ट्रिक्ट जज हीनियस क्राइम (जघन्य अपराध) में जमानत देने से हिचकते हैं। यही वजह है कि हाईकोर्ट्स में जमानत याचिकाओं की बाढ़ आ रही है। यह बात उन्होंने बार काउंसिल ऑफ इंडिया की तरफ से किए सम्मान समारोह के दौरान कही थी। इस दौरान कानून मंत्री किरेन रिजिजू भी मौजूद थे। पूरी खबर यहां पढ़ें...
CJI चंद्रचूड़ सीलबंद लिफाफा देखते ही नाराज हो रहे, सरकारें क्यों पेश करती हैं सीलबंद लिफाफा और इससे दिक्कत क्या है
‘मैं व्यक्तिगत रूप से सीलबंद लिफाफों के खिलाफ हूं। होता ये है कि हम वो देखते हैं, जो मामले से जुड़ा दूसरा पक्ष नहीं देख पाता और हम उसे दिखाए बिना मामले का फैसला करते हैं। यह मूल रूप से न्यायिक प्रक्रिया के उलट है। अदालत में गोपनीयता नहीं हो सकती।’ ये टिप्पणी सुप्रीम कोर्ट के चीफ जस्टिस डीवाई चंद्रचूड़ की है। पूरी खबर यहां पढे़ं...
CJI चंद्रचूड़ ने साथी जजों के साथ कैरम खेला, सुप्रीम कोर्ट परिसर में हॉल का उद्घाटन करने पहुंचे थे
CJI डीवाई चंद्रचूड़ ने सुप्रीम कोर्ट कैम्पस में बने योगा एंड रिक्रिएशन हॉल में साथी जजों के साथ कैरम खेला था। वे एडिशनल बिल्डिंग कॉम्प्लेक्स में रजिस्ट्री अधिकारियों के लिए बने इस हॉल का उद्घाटन करने पहुंचे थे। पूरी खबर यहां पढ़ें...